**подмодул А3 - Приложни полета на социалната работа**

**трябва да се изберат 3 дисциплини от:**

**СОЦИАЛНА РАБОТА СЪС СЕМЕЙСТВО**

**проф. дпн Моника Богданова**

Цел: студентите да получат основни познания за социалната работа със семейство и нейната специфика в конкретните й проявления.

 Задачи:

- студентите да получат базова информация по отделните проблемни области, върху която могат да изградят социалната работа със семейство;

- студентите да могат да формулират конкретните въпроси в съответната област на социалната работа със семейство и да могат да ги диференцират поетапно;

- студентите да познават опита на другите страни в социалната работа със семейство и възможностите за прилагането му у нас, в съответствие с националната специфика.

Студентите да излагат знанията си пълно и системно, да се ориентират в конкретния проблем и да предлагат решения за него.

**СОЦИАЛНА РАБОТА СЪС ЗАВИСИМИ**

**Д-р Юри Кацаров**

**Ас. Симеон Сапунджиев**

Свободно избираемата дисциплина “Социална работа със зависими” е с теоретико-практична насоченост. Тя въвежда в проблема, свързан с употреба, злоупотреба и зависимост при юноши, младежи и възрастни в световен и национален мащаб, представяйки, исторически преглед, психоактивните вещества като механизъм на въздействие, различните видове лечения. Прави се преглед на основни въпроси на зависимостите като: дефиниране на основни понятия, същност и класификация; възгледи за зависимостта към психоактивни вещества – основни аспекти, личностови особености и специфика на психичното функциониране от психодинамична гледна точка на хората с вредна употреба и зависимост; семейството като фактор за възникване на психични проблеми и/или разстройства и в частност формирането на зависимост, изследователски и клининични представи за семействата член със зависимост и тяхното специфично функциониране, както и изводи и препоръки от практиката на лечение на зависимостите. По време на обучението пред студентите се представят, симулират ролево консултативни ситуации, обсъждат и дискутират случаи от практиката.

Цел - Свободно избираемата дисциплина цели придобиване на знания за семейството като фактор за възникване на зависимости и практически умения относно спецификата на психологическата работа с пациентите и техните семействата, на взаимодействието с клиентите-семейства чрез създаване на теоретико-приложно пространство за практическата подготовка на студентите.

Задачи

• Запознаване с методиките, процедурите и практиките на извършване на социална работа с пациентите със зависимост към вещества и семействата им в частни и общински институции.

• Овладяване на методиката на водене на случай (индивидуално и системно).

• Развитие на практически умения за използване на методи, подходи и техники за семейна работа с клиентите при провеждане на консултации.

Методи и форми на обучение – наблюдаване, проучване на случай, обсъждане на случай, запознаване с протоколи на психологически оценки и консултативни сесии; анализиране, планиране на действия, ролеви симулации на консултативни ситуации от практиката.

**ГЕРОНТОЛОГИЧНА СОЦИАЛНА РАБОТА**

**проф. д-р Гинка Механджийска**

Цел - Програмата на курса е ориентирана към практическата социална работа и в този смисъл основната й цел да осигури на студентите методико-практическа подготовка за реализиране на помагаща дейност, грижа, психосоциална подкрепа и закрила, индивидуални и групови интервенции в пряката работа по обслужване на потребноостите на клиенти от „третата възраст” от позицията на разбиране на проблемите на старостта и стареенето.

Задачи

• Актуализиране и интегриране на знания за съвременните концепции в геронтологичната социална работа, на които се опират практическите форми и методи за социална работа с хора в напреднала и старческа възраст; въведение в социалната и приложната геронтология;

• Усвояване на спецификата на методите на социалната работа в областта на геронтологичната практика чрез подготовка за прилагане на специализираните за работа с възрастни и стари хора подходи, процедури, принципи, техники, инструменти;

• Изграждане на знания и умения за провеждане на практически социални дейности в институции за работа с хора в напреднала и старческа възраст в т.ч. умения за оценяване на потребностите на клиентите от третата възраст; умения за интервюиране и консултиране на възрастните хора и техните семейства; обучение за използване на методи и инструменти за изработване на оценки и планове за индивидуална социална работа с потребители на социални услуги в сферата на геронтологичната практика; осигуряване на подготовка за изработване на програми за работа с възрастни и стари хора (индивидуални – терапевтични, за грижи и др.; дневни, седмични и др.; за работа с група);

• Запознаване с процедурите и методите на социалната работа в специализирани институции за работа с възрастни и стари хора; диференциране на подходите и методите на работа в условията на институционална грижа или на услуга в общността; диференциране съобразно биопсихосоциалния статус, проблемите, потребностите на клиенти от определени уязвими групи възрастни хора.

Методи и форми на обучение – лекции, дискусии, анализ на случаи от практиката, решаване на казуси, проучване и анализ на документи, упражнения върху изработване на планове и програми за работа със стари хора, презентации.

Интердисциплинарни връзки - Курсът е избираем и практически ориентиран към полето на геронтологичната социална работа, в което спецификата на дейностите притежава изразен мултидисциплинарен характер. В този смисъл развитието на методическата компетентност на студентите в това поле чрез предлагания избираем курс се опира на подготовката по дисциплини като „Социална политика”, „Социална медицина”, „Организация и управление на социалните дейности”, „Методи на социалната работа” и други.

Очаквани резултати: В резултат от обучението се очаква студентите да бъдат подготвени да извършват практически, компетентно, професионално и научно обосновано основните функции на социалния работник в заведение за работа с лица в напреднала и старческа възраст (функции по приема, контакта, оценката, планирането, индивидуалните и груповите психосоциални интервенции, изработването и осъществяването на програми за грижи и социална подкрепа и други).

**СОЦИАЛНА РАБОТА С ЛИЦА ПО ВРЕМЕ И СЛЕД ИЗТЪРПЯВАНЕ НА НАКАЗАНИЕ ЛИШАВАНЕ ОТ СВОБОДА**

**ас. д-р Даниел Полихронов**

Цел: Учебната дисциплина ,,Социална работа с лица по време и след изтърпяване на наказание лишаване от свобода” запознава студентите - бакалаври със субектите, съдържанието, особеностите и методиката на социалната работа с лишените от свобода, както през периода на изтърпяване на наказанието ,,лишаване от свобода”, така и през постпенитенциарния период на живот. Тя дава научно-теоретически и методико-практически познания на обучаващите се студенти в областта на дейността на специализираните пенитенциарни и извънпенитенциарни субекти по оказването на социално-педагогическа подкрепа на пълнолетните и непълнолетните извършители на престъпления, за които съдът е наложил наказание и е влязла в сила присъда ,,лишаване от свобода”. Разтлежда субектите и социалната дейност, извършвана с освободените от пенитенциарното заведение лица за тяхната ефективна ресоциализация в живот на свобода.

 Задачи:

• Запознаване на студентите с историческите, теоретичните и правните основи на социалната работа в местата за лишаване от свобода;

• Извеждане на основните фактори, обуславящи спецификата на социалнопедагогическия процес с лишените от свобода в условията на закрита среда;

• Разясняване на практическите подходи при осъществяване на социалната работа с лишените от свобода по време на изтърпяване на наказанието;

• Акцентиране на основните дейности, насочени към подготовката на лишените от свобода за живот на свобода;

• Изучаване на субектите и практическите подходи към социално подпомагане на лишените от свобода след напускане на пенитенциарното заведение.

Очаквани резултати: Обучаващите се студенти да получат начални специализирани знания за същността и спецификата на социалната работа с лица по време и след изтърпяване на наказанието ,,лишаване от свобода”.

**СОЦИАЛНА РАБОТА С ЖЕНИ ЖЕРТВА НА НАСИЛИЕ**

**Проф. дпн Вася Делибалтова**

**Ас. д-р Мария Петкова**

Цел - Изучаването на дисциплината е насочено към познаването на същността на проблема за насилието срещу жени, съществуващите положителни практики за справянето с него и развитие на умения за работа с жертви на насилие.

Задачи

* Усвояване на знания за същността на насилието срещу жени и неговите социологически, психологически, икономически и други аспекти.
* Познаване на известни практики и проекти за разрешаване на проблема.
* Трениране на умения за разпознаване на насилието и подпомагане на жертвите от него.

Очаквани резултати: Професионална компетентност в областта на работата по проблема насилие срещу жени – превенция и интервенции.